L’Infantil mixt del Club d’Handbol Burjassot, a la final de Copa
2025-07-24

A l’equip Infantil mixt del Club BM Asvian Asesores Burjassot li espera un cap de setmana per a la glòria. Després de protagonitzar una gran temporada, els jugadors i jugadores de l’equip infantil s’han ficat en la final de copa. Una final a 3 que es disputarà dissabte que ve 25 de maig, a partir de les 10 h, en el Pavelló Cobert de Burjassot.

Després d’imposar-se la setmana passada al C. BM. Gandia per un contundent 15-34 a casa dels rivals, el dissabte els de Burjassot començaran la final triangular enfrontant-se al Quart. El segon partit de la jornada enfrontarà al Florida i de nou al Quart mentres que, a les 11.40 h, aproximadament, l’Infantil de Burjassot s’enfrontarà al Florida. D’este triangular, eixirà l’equip campió.

El Club BM Asvian Asesores Burjassot vol mobilitzar als aficionats i aficionades a l’handbol perquè, el dissabte, les graderies del Pavelló estiguen plenes d’animadors que infonguen una dosi extra d’energia i sort als joves jugadors i jugadores del club local.